29. november 2012

**Kære forældre i 6. klasse**

Vi skal i det næste stykke tid arbejde med kapitlet Logik. Eleverne skal i denne periode lære om:

* **Udsagn.** Afgøre om udsagn er sande eller falske. Kende symbolet ≠.
* **Reduktion.** Reducere regneudtryk og finde værdien, når bogstaverne erstattes af tal.
* **Ligninger.** Finde x ved at gætte og prøve sig frem.
* **Uligheder.** Finde løsninger og tegne dem på tallinjer.
* **Regnehistorier.** Løse tekstopgaver, der indeholder udsagn, reduktion, ligninger og uligheder.

I kan hjælpe jeres barn godt på vej derhjemme ved hjælp af en eller flere af nedenstående aktiviteter:

**Aktiviteter og spil fra bogen:**

Følgende aktiviteter/spil kan med fordel gentages hjemme, når eleverne har arbejdet med dem i skolen.

|  |  |  |
| --- | --- | --- |
| Side 41 | Opgave 5 | **Reduktionsspil**  Skriv opgaverne a-f på et stykke papir og spil spillet som beskrevet. |
| Side 44 | Opgave 13 | **Gæt et x**  Find selv på ligninger og skriv dem på papirsedler. |
| Side 47 | Opgave 22 | **To frem eller en tilbage**  Brug spillebrikker i stedet for centikuber. |

**Andre aktiviteter:**

**Reducer.** Tegn på skift figurer og skriv a, b og c på siderne – ens sider samme bogstav. Kast en terning og lad slagene bestemme værdierne for a, b og/eller c. Beregn omkredsen.

**Tegn en ligning**. Tegn en tegning og skriv en ligning, der passer til som vist i den grå boks side 45.

**youtube.com.**  Søg på ligninger og/eller uligheder og se de mange forskellige forklaringer og måder at arbejde med begreberne på. Videoerne er på meget forskellige niveauer, men flere er på 6. klasses niveau.

**Internet opgaver.** Google opgaver og ligningerog prøv nogle af aktiviteterne.

**Tallinjer**. Tegn løsninger til ulighederne fra opgave 18 på tallinjer. Find på historier, der passer til.

God fornøjelse og med venlig hilsen

Skriv dit navn her...